# Službeni list C 183A/3. l

| | ISSN 1977-1088 |
| --- | --- |
| Službeni list
  Europske unije | C 183A |
| | |
| Hrvatsko izdanje | Informacije i objave | Godište 63.3. lipnja 2020. |

ISSN 1977-1088

Službeni list

Europske unije

C 183A

Hrvatsko izdanje

Informacije i objave

Godište 63.3. lipnja 2020.

---

| Sadržaj | Stranica |
| --- | --- |
| | V.   Objave |
| | ADMINISTRATIVNI POSTUPCI |
| | Ured Europske unije za intelektualno vlasništvo |
| 2020/C 183 A/01 | Obavijest o slobodnom radnom mjestu – EXT/20/42/AD 11/BOA Member | 1 |

Sadržaj

Stranica

V.   Objave

ADMINISTRATIVNI POSTUPCI

Ured Europske unije za intelektualno vlasništvo

2020/C 183 A/01

Obavijest o slobodnom radnom mjestu – EXT/20/42/AD 11/BOA Member

1

---

| HR | |
| --- | --- |

HR

---

V. Objave

ADMINISTRATIVNI POSTUPCI

Ured Europske unije za intelektualno vlasništvo

| 3.6.2020 | HR | Službeni list Europske unije | CA 183/1 |
| --- | --- | --- | --- |

3.6.2020

HR

Službeni list Europske unije

CA 183/1

---

OBAVIJEST O SLOBODNOM RADNOM MJESTU

EXT/20/42/AD 11/BOA Member

(2020/C 183 A/01)

Ured Europske unije za intelektualno vlasništvo (EUIPO), „Ured”, traži kandidate za popunjavanje tri radna mjesta članova žalbenih vijeća Ureda.

| Naziv radnog mjesta | ČLAN ŽALBENOG VIJEĆA |
| --- | --- |
| Funkcijska skupina/razred | AD 11 |
| Vrsta ugovora | Član privremenog osoblja |
| Referentna oznaka | EXT/20/42/AD 11/BOA Member |
| Rok za podnošenje prijava | 15. srpnja 2020. u ponoć po lokalnom vremenu u Alicanteu (SEV) |
| Mjesto zaposlenja | Alicante, ŠPANJOLSKA |
| Predviđeni datum preuzimanja dužnosti | Od 1. veljače 2021. |

Naziv radnog mjesta

ČLAN ŽALBENOG VIJEĆA

Funkcijska skupina/razred

AD 11

Vrsta ugovora

Član privremenog osoblja

Referentna oznaka

EXT/20/42/AD 11/BOA Member

Rok za podnošenje prijava

15. srpnja 2020. u ponoć po lokalnom vremenu u Alicanteu (SEV)

Mjesto zaposlenja

Alicante, ŠPANJOLSKA

Predviđeni datum preuzimanja dužnosti

Od 1. veljače 2021.

1.   OSNOVNE INFORMACIJE

Povijesni i pravni kontekst

Ured je osnovan Uredbom Vijeća (EZ) br. 40/94 (1) (sada Uredba (EU) 2017/1001 Europskog parlamenta i Vijeća (2) („Uredba o žigu Europske unije”)) kao decentralizirana agencija Europske unije (EU) koja osigurava zaštitu prava intelektualnog vlasništva poduzećima i inovatorima u EU-u i izvan njega. Uredbom Vijeća (EZ) br. 6/2002 (3) stvoren je registrirani dizajn Zajednice kojim također upravlja Ured, a kasnije, Uredbom (EU) br. 386/2012 Europskog parlamenta i Vijeća (4), Uredu je povjerena Europska promatračnica za povrede prava intelektualnog vlasništva.

Od osnivanja Ureda 1994. sjedište mu je u Alicanteu, u Španjolskoj, odakle Ured upravlja registracijom žigova EU-a i registriranih dizajna Zajednice, koji vrijede u cijelom EU-u. Rad na razini EU-a obuhvaća i konvergenciju alata i praksi u suradnji s partnerima u nacionalnim i regionalnim uredima za intelektualno vlasništvo u cijelom EU-u, korisnicima i ostalim institucijskim partnerima. Ti uredi zajedno čine Mrežu EU-a za intelektualno vlasništvo (EUIPN) te zajedničkim radom korisnicima omogućuju dosljedno iskustvo registracije na nacionalnoj razini i na razini EU-a.

Jezici Ureda su engleski, francuski, njemački, talijanski i španjolski. Međutim, određeni se postupci mogu provoditi na drugim službenim jezicima Europske unije.

Vođenje i upravljanje EUIPO-om te njegova struktura

Upravljačka struktura EUIPO-a sastoji se od Upravljačkog odbora i Odbora za proračun, a svaki od njih čine po jedan predstavnik iz svake države članice, dva predstavnika Europske komisije i jedan predstavnik Europskog parlamenta. EUIPO ima pravnu, upravnu i financijsku autonomiju.

Vijeće odlučuje o imenovanju izvršnog direktora, jednog ili više zamjenika izvršnog direktora te predsjednika i predsjedateljâ žalbenih vijeća među kandidatima s popisa koji predlaže Upravljački odbor. Upravljački odbor zadužen je za odabir i imenovanje članova žalbenih vijeća.

Izvršni direktor pravni je zastupnik Ureda i odgovoran je za njegovo upravljanje, a odgovara Upravljačkom odboru i Odboru za proračun. Izvršnom direktoru u radu pomažu jedan ili više zamjenika izvršnog direktora.

Proračun Ureda za 2020. iznosi približno 464 milijuna EUR, a broj je radnih mjesta u planu radnih mjesta 925.

EUIPO se sastoji od nekoliko funkcionalnih odjela, za koje je nadležan izvršni direktor i/ili zamjenik izvršnog direktora.

Iako su uključena u upravni i upravljački sustav Ureda, žalbena vijeća osnovana su u skladu s Uredbom o žigu Europske unije kao posebna jedinica unutar Ureda s ciljem obavljanja neovisnog pregleda odluka Ureda, pri čemu je nastavak žalbenog postupka moguć pred sudovima EU-a u Luksemburgu.

Žalbena vijeća trenutačno se sastoje od jednog predsjednika, četiri predsjedatelja i petnaest članova kojima pomaže pravno i upravno osoblje. Predsjednik žalbenih vijeća te njihovi predsjedatelji i članovi odgovaraju Upravljačkom odboru Ureda. U žalbenim vijećima radi više od stotinu članova osoblja, uključujući Prijemni ured, Službu za znanje, informacije i podršku te Službu za alternativno rješavanje sporova.

Tijekom 2019. podneseno je 2 988 žalbi te je doneseno 2 507 odluka. Predsjednik žalbenih vijeća predsjeda predsjedništvom žalbenih vijeća, koje je odgovorno za utvrđivanje pravila i organizaciju rada vijećâ, provodi odluke predsjedništva i dodjeljuje predmete pojedinom vijeću. Svakim žalbenim vijećem predsjeda predsjedatelj. Predsjednik žalbenih vijeća također predsjeda Velikim vijećem.

Dodatne informacije potražite na sljedećoj internetskoj stranici:

https://euipo.europa.eu/ohimportal/hr/home

2.   DUŽNOSTI

Od člana žalbenog vijeća očekivat će se da razmatra predmete i sastavlja odluke o žalbama na prvostupanjske odluke Ureda (ispitivanje žigova ili dizajna, prigovori, brisanje iz registra i proglašenje dizajna ništavim).

Odluke žalbenog vijeća donose se u sastavu od tri člana, od kojih barem dva člana moraju biti pravne struke. U određenim posebnim slučajevima odluke donosi Veliko vijeće kojim predsjedava predsjednik žalbenih vijeća ili samo jedan član, koji mora biti pravne struke. Predsjednik žalbenih vijeća te predsjedatelji i članovi žalbenih vijeća neovisni su. Pri donošenju odluka nisu obvezni pridržavati se nikakvih uputa.

U skladu s odlukama koje donese predsjedništvo žalbenih vijeća članovi se mogu imenovati u sastav jednog žalbenog vijeća ili više njih.

Podložno pravilima koje predsjedništvo žalbenih vijeća svake godine utvrđuje u pogledu organizacije rada vijećâ, od svakog člana žalbenih vijeća očekuje se da na godišnjoj razini pripremi oko 130 nacrta odluka i da sudjeluje kao treći član u postupku odlučivanja u još približno 200 predmeta.

Članu u izvršavanju njegovih dužnosti pomažu članovi pravnog i upravnog osoblja.

Od članova se može tražiti i da održe predavanja, sudjeluju na konferencijama i pridonesu aktivnostima Službe za alternativno rješavanje sporova.

3.   KRITERIJI PRIHVATLJIVOSTI

Kandidati trebaju ispuniti sve uvjete navedene u nastavku do roka za podnošenje prijava da bi ih se uzelo u obzir u ovom postupku odabira:

Opći uvjeti (5)

| — | državljanstvo jedne od država članica Europske unije i uživanje svih građanskih prava |
| --- | --- |

—

državljanstvo jedne od država članica Europske unije i uživanje svih građanskih prava

| — | prethodno ispunjenje svih zakonskih obveza u pogledu služenja vojnog roka |
| --- | --- |

—

prethodno ispunjenje svih zakonskih obveza u pogledu služenja vojnog roka

| — | karakterne osobine (6) potrebne za izvršavanje dužnosti povezanih s radnim mjestom |
| --- | --- |

—

karakterne osobine (6) potrebne za izvršavanje dužnosti povezanih s radnim mjestom

| — | fizička sposobnost za obavljanje dužnosti povezanih s radnim mjestom |
| --- | --- |

—

fizička sposobnost za obavljanje dužnosti povezanih s radnim mjestom

| — | mogućnost kandidata da do kraja odradi puni petogodišnji mandat od očekivanog datuma preuzimanja dužnosti do navršenja dobi za umirovljenje, odnosno prije kraja mjeseca u kojem kandidat navršava 66 godina (7). Očekivani je datum preuzimanja dužnosti 1. veljače 2021. |
| --- | --- |

—

mogućnost kandidata da do kraja odradi puni petogodišnji mandat od očekivanog datuma preuzimanja dužnosti do navršenja dobi za umirovljenje, odnosno prije kraja mjeseca u kojem kandidat navršava 66 godina (7). Očekivani je datum preuzimanja dužnosti 1. veljače 2021.

Obrazovanje

| — | stupanj obrazovanja koji odgovara završenom sveučilišnom studiju potvrđenom diplomom ako sveučilišni studij traje četiri godine ili više
  ili |
| --- | --- |

—

stupanj obrazovanja koji odgovara završenom sveučilišnom studiju potvrđenom diplomom ako sveučilišni studij traje četiri godine ili više

ili

| — | stupanj obrazovanja koji odgovara završenom sveučilišnom studiju potvrđenom diplomom i stručno iskustvo u trajanju od najmanje jedne godine ako sveučilišni studij traje najmanje tri godine. |
| --- | --- |

—

stupanj obrazovanja koji odgovara završenom sveučilišnom studiju potvrđenom diplomom i stručno iskustvo u trajanju od najmanje jedne godine ako sveučilišni studij traje najmanje tri godine.

Stručno iskustvo (8)

U trenutku podnošenja prijave kandidat mora imati najmanje 15 godina stručnog iskustva (16 godina u slučaju trogodišnjeg studija), stečenog nakon datuma završetka relevantnog studija.

Od tih 15 godina stručnog iskustva, barem 10 godina iskustva mora biti stečeno u području intelektualnog vlasništva, a od toga barem pet godina u području žigova i/ili dizajna.

Jezične vještine

| — | temeljito znanje jednog službenog jezika Europske unije (minimalno razina C1) – 1. jezik |
| --- | --- |

—

temeljito znanje jednog službenog jezika Europske unije (minimalno razina C1) – 1. jezik

| — | zadovoljavajuće znanje jednog od jezika Ureda (minimalno razina B2) u mjeri potrebnoj za izvršavanje dužnosti – 2. jezik (9). |
| --- | --- |

—

zadovoljavajuće znanje jednog od jezika Ureda (minimalno razina B2) u mjeri potrebnoj za izvršavanje dužnosti – 2. jezik (9).

Pet jezika Ureda jesu engleski (EN), francuski (FR), njemački (DE), talijanski (IT) i španjolski (ES). Razine odgovaraju Zajedničkom europskom referentnom okviru za jezike.

4.   KRITERIJI ODABIRA/PREDNOSTI

Najkvalificiraniji kandidati birat će se za razgovor prema sljedećim kriterijima:

| (a) | tehničko znanje i iskustvo te posebno:






  — | stručno iskustvo u obradi pravnih predmeta ili u sličnim aktivnostima |
| --- | --- | --- |

(a)

tehničko znanje i iskustvo te posebno:

—

stručno iskustvo u obradi pravnih predmeta ili u sličnim aktivnostima

| — | stručno iskustvo u pravosuđu ili iskustvo u sudskim postupcima, pripremi sudskih predmeta i/ili povezanim popratnim aktivnostima |
| --- | --- |

—

stručno iskustvo u pravosuđu ili iskustvo u sudskim postupcima, pripremi sudskih predmeta i/ili povezanim popratnim aktivnostima

| — | vrlo dobro poznavanje zakonodavstva i sudske prakse u području intelektualnog vlasništva, posebno zakonodavstva o žigovima i dizajnima EU-a |
| --- | --- |

—

vrlo dobro poznavanje zakonodavstva i sudske prakse u području intelektualnog vlasništva, posebno zakonodavstva o žigovima i dizajnima EU-a

| — | vrlo dobro poznavanje područja intelektualnog vlasništva u europskom kontekstu, uključujući pitanja krivotvorenja ili povrede propisa. |
| --- | --- |

—

vrlo dobro poznavanje područja intelektualnog vlasništva u europskom kontekstu, uključujući pitanja krivotvorenja ili povrede propisa.

| (b) | jezici:






  — | stručno iskustvo rada na jeziku koji nije materinji jezik kandidata |
| --- | --- | --- |

(b)

jezici:

—

stručno iskustvo rada na jeziku koji nije materinji jezik kandidata

| — | temeljito znanje engleskog jezika (minimalno razina C1), koji može biti jedan od jezika čije se znanje zahtijeva u skladu s kriterijima prihvatljivosti navedenima u točki 3. |
| --- | --- |

—

temeljito znanje engleskog jezika (minimalno razina C1), koji može biti jedan od jezika čije se znanje zahtijeva u skladu s kriterijima prihvatljivosti navedenima u točki 3.

| — | temeljito znanje bilo kojeg drugog jezika Ureda (FR, DE, IT, ES) (minimalno razina C1) osim jezika navedenih u točki 3. ove obavijesti o slobodnom radnom mjestu. |
| --- | --- |

—

temeljito znanje bilo kojeg drugog jezika Ureda (FR, DE, IT, ES) (minimalno razina C1) osim jezika navedenih u točki 3. ove obavijesti o slobodnom radnom mjestu.

| (c) | drugo iskustvo i znanje, a osobito






  — | radno okruženje: iskazana sposobnost rada u multikulturnom ili međunarodnom okruženju. |
| --- | --- | --- |

(c)

drugo iskustvo i znanje, a osobito

—

radno okruženje: iskazana sposobnost rada u multikulturnom ili međunarodnom okruženju.

| (d) | obrazovanje:






  — | diploma sveučilišnog ili poslijediplomskog studija iz područja prava. |
| --- | --- | --- |

(d)

obrazovanje:

—

diploma sveučilišnog ili poslijediplomskog studija iz područja prava.

Uz navedene kriterije, kandidati pozvani na razgovor bit će ocijenjeni i na temelju sljedećih uvjeta:

| (e) | kompetencije, osobito:






  — | komunikacija: jasno i precizno komuniciranje u govoru i u pismu |
| --- | --- | --- |

(e)

kompetencije, osobito:

—

komunikacija: jasno i precizno komuniciranje u govoru i u pismu

| — | analiza i rješavanje problema: sposobnost određivanja ključnih činjenica u složenim problemima i pronalaženja kreativnih i praktičnih rješenja |
| --- | --- |

—

analiza i rješavanje problema: sposobnost određivanja ključnih činjenica u složenim problemima i pronalaženja kreativnih i praktičnih rješenja

| — | rad s drugima: rad u suradnji s drugim članovima timova i drugim organizacijskim jedinicama te poštovanje razlika među ljudima; stvaranje osjećaja timskog duha poticanjem zajedničkih ciljeva i razmjene znanja i iskustva |
| --- | --- |

—

rad s drugima: rad u suradnji s drugim članovima timova i drugim organizacijskim jedinicama te poštovanje razlika među ljudima; stvaranje osjećaja timskog duha poticanjem zajedničkih ciljeva i razmjene znanja i iskustva

| — | učenje i razvoj: razvijanje i poboljšavanje osobnih vještina i znanja o organizaciji i njezinu okruženju; predanost osposobljavanju drugih, razmjeni znanja te sustavnom poboljšavanju metoda rada |
| --- | --- |

—

učenje i razvoj: razvijanje i poboljšavanje osobnih vještina i znanja o organizaciji i njezinu okruženju; predanost osposobljavanju drugih, razmjeni znanja te sustavnom poboljšavanju metoda rada

| — | utvrđivanje prioriteta i organizacija: sposobnost određivanja prioriteta kada su u pitanju najvažniji zadatci, fleksibilnost u radu i učinkovita organizacija vlastitog radnog opterećenja i radnog opterećenja drugih |
| --- | --- |

—

utvrđivanje prioriteta i organizacija: sposobnost određivanja prioriteta kada su u pitanju najvažniji zadatci, fleksibilnost u radu i učinkovita organizacija vlastitog radnog opterećenja i radnog opterećenja drugih

| — | kvaliteta i rezultati: preuzimanje osobne odgovornosti i inicijative za visokokvalitetno izvršavanje posla u okviru utvrđenih postupaka; pokazivanje jasne usmjerenosti na klijente (unutarnje i vanjske); ugrađivanje sustavnih i metodičkih procesa u vlastite projekte i rad te u projekte i posao tima |
| --- | --- |

—

kvaliteta i rezultati: preuzimanje osobne odgovornosti i inicijative za visokokvalitetno izvršavanje posla u okviru utvrđenih postupaka; pokazivanje jasne usmjerenosti na klijente (unutarnje i vanjske); ugrađivanje sustavnih i metodičkih procesa u vlastite projekte i rad te u projekte i posao tima

| — | izdržljivost: zadržavanje učinkovitosti pod radnim pritiskom, fleksibilnost i prilagodljivost promjenjivom radnom okruženju; motivacija drugih da postupaju na isti način te prilagođavanje vlastitog pristupa i pristupa tima kako bi se uzele u obzir promjenjive okolnosti. |
| --- | --- |

—

izdržljivost: zadržavanje učinkovitosti pod radnim pritiskom, fleksibilnost i prilagodljivost promjenjivom radnom okruženju; motivacija drugih da postupaju na isti način te prilagođavanje vlastitog pristupa i pristupa tima kako bi se uzele u obzir promjenjive okolnosti.

5.   POSTUPAK ODABIRA

Općenito

Postupak odabira provodi se uz kontrolu Upravljačkog odbora Ureda.

Preliminarni rad

Pripremni pododbor koji imenuje Upravljački odbor provest će preliminarnu evaluaciju prijava te će obaviti razgovore s najkvalificiranijim kandidatima.

S prihvatljivim kandidatima koji su najkvalificiraniji u skladu s kriterijima odabira objašnjenima u točki 4. može se stupiti u kontakt radi provjere njihovih jezičnih vještina, kao i radi dokazivanja njihova stručnog iskustva i/ili ostalih vještina, znanja i kompetencija. Kandidati s kojima se stupi u kontakt tijekom faze predodabira ne moraju nužno biti pozvani na razgovor jer uspostavljanje takve vrste kontakta može biti jedan od koraka u odabiru najprikladnijih kandidata koji će biti pozvani na razgovor. Pripremni pododbor obavijestit će kandidate o statusu postupka u skladu s mandatom koji mu je dodijelio Upravljački odbor.

Razgovor

Razgovori će se održati u Alicanteu. Kandidati pozvani na razgovor bit će dovoljno vremena prije obaviješteni o datumu i vremenu održavanja razgovora. Razgovor će se voditi na jednom od jezika Ureda (EN, FR, DE, IT, ES) koji nije materinji jezik kandidata, navedenom u obrascu za prijavu.

Razgovorom se provjerava znanje i iskustvo kandidata u pogledu pitanja povezanih s dužnostima koje će izvršavati kako bi se ocijenila prikladnost kandidata za izvršavanje zadataka i rad u međunarodnom okruženju u skladu s aspektima navedenima u ovoj obavijesti o slobodnom radnom mjestu.

Podnositelje prijava može se pozvati na dodatne razgovore ili testove uz one već navedene.

Zaposlenje

Pripremni pododbor sastavit će izvješće o pripremnom radu za Upravljački odbor koji će uspješne kandidate zaposliti na tri slobodna radna mjesta članova žalbenih vijeća.

6.   UVJETI ZAPOSLENJA

Odabranog kandidata imenuje Upravljački odbor na razdoblje od pet godina. U tom smislu napominjemo da kandidat mora biti u mogućnosti do kraja odraditi prvi puni petogodišnji mandat prije navršenja dobi za umirovljenje, tj. prije kraja mjeseca u kojem navršava 66 godina (10), od datuma koji je predložen i dogovoren kao datum preuzimanja dužnosti.

Jednom ili više imenovanih kandidata bit će ponuđen ugovor kao članu privremenog osoblja u skladu s člankom 2. točkom (a) CEOS-a u kategoriji AD, razredu 11.

Trenutačna osnovna mjesečna plaća koja odgovara prvom stupnju u okviru tog razreda iznosi 10 244,12 EUR. Postoje i dodatni elementi plaće koji se odnose na bračno stanje i uzdržavanu djecu. Nadalje, osiguravaju se razni dodatci za selidbu i putovanja, kao i za osiguranje od nezgoda te zdravstveno osiguranje i mirovinski sustav. Plaća podliježe porezu EU-a i drugim odbitcima utvrđenima u CEOS-u. Međutim, oslobođena je od svih nacionalnih poreza. Uzdržavana djeca mogu besplatno pohađati Europsku školu u Alicanteu.

Mandat člana žalbenog vijeća imenovanog na temelju ovog postupka odabira može se produljiti za dodatno razdoblje od pet godina u skladu s člankom 166. stavkom 5. Uredbe o žigu Europske unije ili do dobi za umirovljenje ako član žalbenog vijeća navrši tu dob tijekom novog mandata, nakon što Upravljački odbor prethodno pozitivno ocijeni njegov rad, a nakon savjetovanja s predsjednikom žalbenih vijeća.

Zaposlenje se prekida po završetku mandata ili na zahtjev imenovanog kandidata, uz otkazni rok od tri mjeseca.

Neovisnost i izjava o interesima

Na temelju članka 166. Uredbe o žigu Europske unije, članovi žalbenih vijeća neovisni su u svojem radu. Pri donošenju odluka nisu obvezni pridržavati se nikakvih uputa. Članovi se u potpunosti moraju posvetiti izvršavanju svojih dužnosti te se ne smiju voditi bilo osobnim bilo nacionalnim interesima, kao ni ikakvim vanjskim utjecajima bilo koje vrste. Ne smiju biti razriješeni dužnosti, osim ako za to postoje ozbiljni razlozi te ako Sud donese odgovarajuću odluku u skladu s postupkom propisanim člankom 166. stavkom 6. Uredbe o žigu Europske unije.

Stoga imenovani član mora dati izjavu o obvezi neovisnog djelovanja u javnom interesu te izjavu u pogledu interesa koji bi mogli nepovoljno utjecati na njegovu neovisnost. Podnositelji prijava u svojim prijavama moraju potvrditi da pristaju to učiniti.

Zbog osobite prirode posla od podnositelja prijava pozvanih na razgovore tražit će se potpisivanje izjave u pogledu njihovih sadašnjih ili budućih interesa koji bi mogli nepovoljno utjecati na njihovu neovisnost.

7.   NAČIN PRIJAVE

Kandidati se trebaju koristiti obrascem za prijavu dostupnim na internetskim stranicama Ureda:

https://euipo.europa.eu/ohimportal/en/vacancies

Prijave je najbolje poslati e-poštom na sljedeću e-adresu:

MBBCSecretariat@euipo.europa.eu.

Prijave poslane poštom treba poslati na sljedeću adresu:

| Chairperson of the Management Board |
| --- |
| EUIPO – European Union Intellectual Property Office |
| Avenida de Europa, 4 |
| 03008 Alicante |
| ŠPANJOLSKA |

Chairperson of the Management Board

EUIPO – European Union Intellectual Property Office

Avenida de Europa, 4

03008 Alicante

ŠPANJOLSKA

Prijave moraju biti zaprimljene do ponoći 15. srpnja 2020.

Posebno napominjemo da se moraju popuniti svi dijelovi obrasca. Nepotpuni obrasci za prijavu (na primjer obrazac s napomenom „vidjeti životopis ili motivacijsko pismo u privitku”) neće se razmatrati.

Od kandidata pozvanih na razgovor (vidjeti točku 5. „Postupak odabira”) također će se tražiti da prije razgovora dostave dokaz o ispunjavanju uvjeta utvrđenih u ovoj obavijesti o slobodnom radnom mjestu te o drugim kvalifikacijama i iskustvima koje su naveli u prijavi:

| — | presliku identifikacijske isprave (kao što su putovnica ili osobna iskaznica) |
| --- | --- |

—

presliku identifikacijske isprave (kao što su putovnica ili osobna iskaznica)

| — | preslike diploma |
| --- | --- |

—

preslike diploma

| — | preslike potvrda koje se odnose na stručno iskustvo navedeno u točki 3. |
| --- | --- |

—

preslike potvrda koje se odnose na stručno iskustvo navedeno u točki 3.

Ostali dokumenti, osobito životopisi, neće se razmatrati. Napominjemo da ako se kvalifikacije i stručno iskustvo ne mogu potkrijepiti dokumentima kao što su preslike diploma ili potvrda o zaposlenju, takve se kvalifikacije odnosno stručno iskustvo neće uzimati u obzir, a to može dovesti i do odbacivanja prijave.

8.   JEDNAKE MOGUĆNOSTI

Ured provodi politiku jednakih mogućnosti te prihvaća prijave bez razlikovanja na temelju spola, rase, boje kože, etničkog ili društvenog podrijetla, genetskih osobina, jezika, vjere ili uvjerenja, političkog ili bilo kojeg drugog mišljenja, pripadnosti nacionalnoj manjini, imovine, rođenja, invaliditeta, dobi ili spolne orijentacije.

9.   ZAŠTITA OSOBNIH PODATAKA

Kao tijelo odgovorno za organizaciju postupka odabira, Ured jamči da se osobni podatci podnositelja prijava obrađuju u skladu s Uredbom (EU) 2018/1725 Europskog parlamenta i Vijeća (11). To se posebno odnosi na povjerljivost i sigurnost takvih podataka.

10.   ŽALBA

Ako kandidat smatra da je oštećen određenom odlukom, može podnijeti žalbu u skladu s člankom 90. stavkom 2. Pravilnika o osoblju za dužnosnike Europske unije („Pravilnik o osoblju”) na sljedeću adresu:

| EUIPO – European Union Intellectual Property Office |
| --- |
| Human Resources Department |
| Avenida de Europa, 4 |
| 03008 Alicante |
| ŠPANJOLSKA |

EUIPO – European Union Intellectual Property Office

Human Resources Department

Avenida de Europa, 4

03008 Alicante

ŠPANJOLSKA

Također može podnijeti žalbu pred sudom u skladu s člankom 270. Ugovora o funkcioniranju Europske unije i člankom 91. Pravilnika o osoblju na sljedeću adresu:

| General Court |
| --- |
| Rue du Fort Niedergrünewald |
| L–2925 Luxembourg |
| LUKSEMBURG |

General Court

Rue du Fort Niedergrünewald

L–2925 Luxembourg

LUKSEMBURG

Pojedinosti o podnošenju žalbe nalaze se na internetskim stranicama Općeg suda: https://curia.europa.eu/jcms/jcms/Jo2_7033/hr/

11.   DODATNE INFORMACIJE

Za dodatne informacije obratite se na adresu:

| Susana PÉREZ FERRERAS |
| --- |
| Director of the Human Resources Department |
| EUIPO – European Union Intellectual Property Office |
| Office AA1-P5-A180 |
| Avenida de Europa 4 |
| 03008 Alicante |
| ŠPANJOLSKA |
| E-adresa: Susana.PEREZ@euipo.europa.eu |

Susana PÉREZ FERRERAS

Director of the Human Resources Department

EUIPO – European Union Intellectual Property Office

Office AA1-P5-A180

Avenida de Europa 4

03008 Alicante

ŠPANJOLSKA

E-adresa: Susana.PEREZ@euipo.europa.eu

Podnositelje prijava podsjeća se da je rad pripremnog pododbora povjerljiv. Podnositelji prijava ne smiju izravno ili neizravno kontaktirati s članovima tog odbora, niti to itko drugi smije učiniti u njihovo ime.

NAPOMENE:

| — | Smatra se da se svako spominjanje osobe u muškom rodu u ovoj obavijesti odnosi i na ženske osobe. |
| --- | --- |

—

Smatra se da se svako spominjanje osobe u muškom rodu u ovoj obavijesti odnosi i na ženske osobe.

| — | Ako se uoče nedosljednosti u različitim jezičnim verzijama, ispravnom će se smatrati verzija na engleskom jeziku. |
| --- | --- |

—

Ako se uoče nedosljednosti u različitim jezičnim verzijama, ispravnom će se smatrati verzija na engleskom jeziku.

---

(1)  Uredba Vijeća (EZ) br. 40/94 od 20. prosinca 1993. o žigu Zajednice (SL L 11, 14.1.1994., str. 1.).

(2)  Uredba (EU) 2017/1001 Europskog parlamenta i Vijeća od 14. lipnja 2017. o žigu Europske unije (SL L 154, 16.6.2017., str. 1.).

(3)  Uredba Vijeća (EZ) br. 6/2002 od 12. prosinca 2001. o dizajnu Zajednice (SL L 3, 5.1.2002., str. 1.).

(4)  Uredba (EU) br. 386/2012 Europskog parlamenta i Vijeća od 19. travnja 2012. o povjeravanju Uredu za usklađivanje na unutarnjem tržištu (žigovi i dizajni) zadaća u vezi s provedbom prava intelektualnog vlasništva, uključujući i okupljanje predstavnika javnog i privatnog sektora u okviru Europske promatračnice za povrede prava intelektualnog vlasništva (SL L 129, 16.5.2012., str. 1.).

(5)  Vidjeti članak 12. Uvjeta zaposlenja ostalih službenika Europske unije (CEOS).

(6)  Kandidat osobito ne smije biti prethodno osuđivan ili proglašen krivim za kazneno djelo.

(7)  U skladu s člankom 47. točkom (a) CEOS-a.

(8)  Stručno iskustvo računa se od datuma stjecanja odgovarajuće diplome koja omogućuje pristup funkcijskoj skupini.

(9)  1. i 2. jezik moraju biti različiti.

(10)  U skladu s člankom 47. točkom (a) CEOS-a.

(11)  Uredba (EU) 2018/1725 Europskog parlamenta i Vijeća od 23. listopada 2018. o zaštiti pojedinaca u vezi s obradom osobnih podataka u institucijama, tijelima, uredima i agencijama Unije i o slobodnom kretanju takvih podataka te o stavljanju izvan snage Uredbe (EZ) br. 45/2001 i Odluke br. 1247/2002/EZ (SL L 295, 21.11.2018., str. 39.).

---